hotchpotch/miracl-hf-unified huggingface dataset:
కృష్ణాజిరావు సింధే
కృష్ణాజిరావు సింధే (1923 - సెప్టెంబర్ 7, 2004) తొలి తెలుగు టాకీ చిత్రమైన భక్తప్రహ్లాదలో ప్రహ్లాదునిగా నటించిన బాలనటుడు. సురభి నాటక సమాజంలో రంగస్థల నటుడు.
కృష్ణాజిరావు, 1923లో ఖమ్మంలో సురభి నాటక కళాకారులైన రాములమ్మ రంగారావు దంపతులకు ఏకైక సంతానంగా జన్మించాడు. ఈయన నట జీవితం రెండవ యేటనే మొదలైంది. సురభి నాటక సమాజంలోని కుటుంబాలకు చెందిన పసిపిల్లలే ఆనాడు అనేక బాలపాత్రల్లో వేషాలు వేసేవారు. కృష్ణాజిరావు బాలకృష్ణుడుగా, కనకశేనుడుగా, భక్త ప్రహ్లాదుడుగా, లోహితుడుగా పలు పౌరాణిక వేషాలు వేసేవాడు. ఈయన నాలుగో యేట, 1926లో వీరి నాటక బృందం మద్రాసు వెళ్లింది.
భక్త ప్రహ్లాద సినిమా నిర్మాణం మొదలయ్యే నాటికి కృష్ణాజిరావు వయస్సు ఏడేళ్లు. ప్రహ్లాదుని పాత్రకోసం మొత్తం ఐదుగురు పోటీ పడ్డారు. వారిలో ‘అమ్మా! ఇటు బంగారు బండి నాకియ్యన్’ అనే పద్యాన్ని పాడిన కృష్ణాజిరావునే దర్శక నిర్మాతలు ఎంపిక చేశారు. బొంబాయిలో 20 రోజుల పాటు మొత్తం నాటకం రూపుతోనే చిత్రీకరణను పూర్తి చేశారు. ఈ చిత్రంలో కృష్ణాజిరావుకు ఒక పాట, రెండు పద్యాలు ఉన్నాయి. వాటిని ఈయనే స్వయంగా పాడటం మరో విశేషం. సినిమా చిత్రీకరణ సమయంలోనే వాయిస్8 రికార్డింగ్ కూడా ఏకకాలంలోనే జరిగేది. పద్యం గుర్తుకు రాక, చదవడం సరిగ్గా రానపుడు, ఎదురుగా బోర్డుమీద రాసి ఉంచేవారు. అది చూసి కృష్ణాజిరావు పాడే వాడు. ఈ సినిమా టైటిల్స్‌లో కృష్ణాజిరావు పేరు ‘మాస్టర్ కృష్ణ’ అని వేశారు.
భక్త ప్రహ్లాదలో నటించినందుకు ఆయనకు ముట్టిన పారితోషికం రూ.400 లు. ‘భక్త ప్రహ్లాద’ విడుదలై విజయవంతంగానే ఆడింది. సికింద్రాబాదులోనూ విడుదలై ఎక్కువ కాలం ప్రదర్శితమైంది. అయితే ఇదే సమయంలో బొంబాయిలో మత కలహాలు రేగాయి. దాంతో ఆయన తల్లిదండ్రులు భయపడి, ఒక్కగానొక్క కొడుకైన కృష్ణాజిరావును బొంబాయినుండి ఖమ్మంకు తిరిగి తీసుకొని వెళ్ళారు. దీని వల్ల కృష్ణాజిరావుకు తొలి చిత్రమే దురదృష్టవశాత్తూ చివరి చిత్రమైంది.
ఖమ్మం తిరిగి వచ్చిన తర్వాత మళ్లీ సురభి సంస్థలో చేరి, నటన వైపు వెళ్లకుండా హార్మోనియం నేర్చుకున్నాడు. అలా హార్మోనియం ప్లేయర్‌గా, మ్యూజిక్ కంపోజర్‌గా సురభి నాటక సమాజానికి ఆయన చాలాకాలం తన సేవలు అందించాడు. ఈ సురభి నాటక సమాజంలో పెద్దలైన వనారస రామయ్య, గోవిందరావు, కమలబాయి, పూర్ణిమ, సుభద్రమ్మ, శాంతాబాయిల పద్యాలకు ఈయనే బాణీ కట్టేవాడు. అయితే, ఆయన జీవితం ఎంతో కాలం సాఫీగా సాగలేదు. భార్య కేన్సర్ బారిన పడి మృతి చెందగా, కొడుకులు, కూతుళ్లు కూడా పేదరికాన్ని అనుభవించారు.
1957లో సురభి సంస్థలోంచి బయటకు వచ్చిన కృష్ణాజిరావు తణుకు దగ్గర్లోని ఉండ్రాజవరంలో స్థిరపడి, కొంతకాలం చిల్లర దుకాణం నడిపాడు. అందులో నష్టాలు వస్తే, కూలి పనులు చేసి మట్టి తట్ట మోశాడు. ఆయనకు ఇద్దరు కొడుకులు, ముగ్గురు కూతుళ్ళు. పిల్లలందరిలో ఒక్క కుమార్తె, అల్లుడు మాత్రమే సురభి సంస్థలో పనిచేసేవారు. మళ్లీ వాళ్ల చొరవతో సురభి సమాజంలోకి పునఃప్రవేశించాడు. చివరి దశలో గోదావరిఖని సురభి కంపెనీలో కేసియో ప్లేయర్‌గా పనిచేశాడు.
2001లో అప్పటి ఉదయం దినపత్రిక మొదటి పేజిలో ‘భక్త ప్రహ్లాద బతికే ఉన్నాడు’ అన్న వార్త రావడంతో ఈయన వెలుగులోకి వచ్చాడు. ఈ కథనంతో మేల్కొని, కృష్ణాజిరావును హైదరాబాదుకు పిలిపించి, మావీ ఆర్టిస్ట్స్ అసోషియేషన్ (మా) ఆధ్వర్యంలో సన్మానం చేశారు. ఆయనకు 1.25 లక్షల ఆర్థిక సహాయమూ అందించారు. చివరి రోజుల్లో ఆర్థిక ఇబ్బందులు పడకుండా గడిపేందుకు ఇది ఆయనకు తోడైంది. 2004, సెప్టెంబర్ 7 న తన కూతురును చూడటానికి కడప జిల్లా, కలసపాడుకు వెళ్లిన కృష్ణాజిరావు అక్కడే తుదిశ్వాస విడిచాడు.
ప్రపంచ ఇంటిపంటల దినోత్సవం
ప్రపంచ ఇంటిపంటల దినోత్సవంను ప్రతి సంవత్సరం ఆగస్టు నెలలోని ఆఖరి ఆదివారం నాడు జరుపుకుంటారు. ఈ దినోత్సవమును ఎక్కడి వాళ్లు అక్కడే జరుపుకుంటుంటారు. పట్టణాలలోను, నగరాలలోను ఎవరికి కావాల్సిన కూరగాయలను, ఆకుకూరలను అవకాశమున్నంతవరకు వారి ఇంటి నందే పండించుకోవడం నేటి ధోరణి. పొలాల్లో పండించే ఆహారోత్పత్తి పరిమాణంతో పోల్చితే ఇంటిపంటల ఆహోరోత్పత్తి పరిమాణం కొంచెమే అయినా విష రసాయనాల అవశేషాల్లేని కూరగాయలు, ఆకుకూరల కోసం పేద, మధ్య, ఉన్నత వర్గాలకు చెందిన అందరూ వీలైనంతగా ఇంటిపంటలు పండిస్తున్నారు.
వివేకానంద విజయము
సుప్రసిద్ధ హిందూ యోగి, ఆధ్యాత్మిక నాయకుడు స్వామి వివేకానంద. ఆయన ప్రభావం ఆసేతు హిమాచలమే కాక విదేశాలైన ఎన్నో ప్రాక్పశ్చిమ ప్రాంతాలపై కూడా పడింది. హిందూ మత పునరుజ్జీవనానికి, భారతీయ సంస్కృతి పునర్వికాసానికి జీవితాన్ని ధారపోసిన వివేకానందుడు రచించిన సాహిత్యమూ, ఆయనపై వచ్చిన సాహిత్యమూ కూడా తెలుగులోకి అనువాదమై ఆయన తెలుగువారికి సుపరిచితునిగా నిలిచారు. కాగా ఈ గ్రంథం ఆయన జీవితాన్ని గురించి నేరుగా తెలుగులో వచ్చిన రచన కావడం ఒక విశేషం కాగా, 1930ల్లోనే ప్రముఖ రచయిత న్యాపతి సుబ్బారావు సాహిత్యరంగంలో సుప్రసిద్ధి పొందిన వావిళ్ళ రామస్వామి శాస్త్రులు అండ్ సన్స్ ద్వారా వెలువరించడం మరో విశేషం.
నారాయణపురం(దాచేపల్లి)
"నారాయణపురం" గుంటూరు జిల్లా, దాచేపల్లి మండలానికి చెందిన గ్రామం.
శ్రీ చైతన్య ఉన్నత పాఠశాల.
[1] ఈనాడు గుంటూరు రూరల్; 2014,ఆగస్టు-23; 3వపేజీ.
[2] ఈనాడు గుంటూరు సిటీ; 2015,ఆగస్టు-31; 20వపేజీ.
[3] ఆంధ్రజ్యోతి గుంటూరు సిటీ; 2017,ఫిబ్రవరి 5.
ఫిల్మ్‌ఫేర్ ఉత్తమ తెలుగు సినిమాలు
ఫిల్మ్‌ఫేర్ ఉత్తమ తెలుగు సినిమా (Filmfare Award for Best Film – Telugu) ప్రతి సంవత్సరం ఫిల్మ్‌ఫేర్ పత్రిక దక్షిణాది ఫిల్మ్‌ఫేర్ పురస్కారాలులో భాగంగా తెలుగు సినిమా. ఈ పురస్కారం 1954 సంవత్సరం నుండి ప్రదానం చేయబడుతున్నది. ఈ క్రింది జాబితాలో గెలుచుకున్న సినిమా మరియు విజేతల వివరాలు కలవు :
కేసనవారిపాలెం
"కేసనవారిపాలెం" గుంటూరు జిల్లా, నిజాంపట్నం మండలానికి చెందిన గ్రామం.
ఈ గ్రామం బొర్రావారిపాలెం గ్రామ పంచాయతీ పరిధిలోని గ్రామం. 
శ్రీ ఎల్లారమ్మ తల్లి ఆలయం:- ఈ ఆలయంలో, 2014, ఆగస్టు-23,24 తేదీలలో (శ్రావణమాసం) శని, ఆదివారాలలో, అమ్మవారి ఉత్సవాలు ఘనంగా నిర్వహించారు. తప్పెట్లతో అమ్మవారి ఉత్సవ విగ్రహాన్ని గ్రామ వీధులలో ఊరేగించారు. వర్షాలు బాగా కురిసి పంటలు బాగా పండాలని గ్రామస్థులు మొక్కుకున్నారు. అమ్మవారికి నైవేద్యాలు సమర్పించి మొక్కులు తీర్చుకున్నారు. [1]
కేసనపాలెం గ్రామానికి చెందిన శ్రీ కోటేశ్వరరావు, పద్మశ్రీ దంపతులు చెరుకుపల్లె గ్రామంలో స్థిరపడినారు. ఇద్దరూ విద్యావంతులు. శ్రీ కోటేశ్వరరావు, కావూరు జిల్లా పరిషత్తు ఉన్నత పాఠశాలలో ఉపధ్యాయులుగా పనిచేస్తున్నారు. వీరి కుమార్తె సింధుప్రభ, 8వ తరగతి వరకు కావూరు ప్రభుత్వ పాఠశాలలలోనే విద్యనభ్యసించింది. ఈమె చిన్నప్పటినుండి అన్ని తరగతులలోనూ మొదటి స్థానంలోనే ఉత్తీర్ణురాలవుతూ వచ్చింది. గుంటూరులోని ఆర్.వి.ఆర్ & జె.సి.ఇంజనీరింగ్ కళాశాలలో చదివి 92& మార్కులతో ఔత్తీర్ణురాలై, అచార్య నాగార్జున విశ్వవిద్యాలయంలో ప్రథమురాలిగా నిలిచి, స్వర్ణపతకం అందుకున్నది.
అనంతరం "గేట్" పరీక్షలో 1700 ర్యాంక్ సాధించిన ఈమె, ప్రస్తుతం, కేరళ రాష్ట్రంలోని క్యాలికట్ నగరం సమీపంలోని నేషనల్ ఇన్స్టిట్యూట్ ఆఫ్ టెక్నాలజీలో ఎం.టెక్., చదువుచున్నది. మానవ సహాయం లేకుండా, విద్యుత్తు పరికరాలతో, సమయానికి మంచంలో ఉన్న రోగికి ఔషధాలను అందించే ప్రాజెక్టును, ప్రపంచ సాంకేతిక పరికరాల ఉత్పత్తిదారుల సమాఖ్యకు నామినేషన్ పంపినది. 2015, అక్టోబరు-2న ఈమె దరఖస్తును స్వీకరించిన ఆ అంతర్జాతీయసంస్థ భారతదేశ ప్రతినిధులు, ఆ ప్రాజెక్టును పరిశీలించి, మనదేశం తరఫున ఆ ప్రాజెక్టును అంతర్జాతీయ పోటీలకు నామినేషన్ పంపినది. అంతర్జాతీయ ప్రతినిధులు ఆ ప్రాజెక్టును అమోదించి, విచారణ నిర్వహించారు. 2015, నవంబరు-1 నుండి 4 వరకు, చైనాలో నిర్వహించిన ఐ.ఈ.ఈ.ఈ, రీజియన్-10 సదస్సులో, ఈ ప్రాజెక్టును గురించి, ప్రొఫెసర్ పాల్.జేసెఫ్.క్ తో కలిసి ఇచ్చిన పవర్ పాయింట్ ప్రెజెంటేషన్ ద్వారా విని, ఈమెను యువశాస్త్రవేత్త పురస్కారానికి ఎంపికచేసారు. 2015, నవంబరు-5న ఛైనాలో జరిగిన ఒక కార్యక్రమంలో ఈమెకు నగదు, ప్రశంసాపత్రం అందజేసినారు. [2]
[1] ఈనాడు గుంటూరు రూరల్/రేపల్లె; 2014, ఆగస్టు-24&25.
[2] ఈనాడు గుంటూరు రూరల్; 2015, నవంబరు-11; 8వపేజీ.
శ్రీ వెంకటేశ్వర జంతుప్రదర్శన శాల
శ్రీ వెంకటేశ్వర జంతుప్రదర్శన శాల ఆంధ్రప్రదేశ్ లోని తిరుపతి నందుగల ఒక జంతు ప్రదర్శనశాల. ఇది ఆసియా ఖండములో రెండవ అతిపెద్ద జంతుప్రదర్శనశాలగా ఖ్యాతికెక్కినది. శ్రీ వెంకటేశ్వర జూలాజికల్ పార్క్ 2212 హెక్టార్లులో విస్తరించి ఉంది. [5500 ఎకరాల విస్తీర్ణం] ఇది ఆసియాలో రెండవ అతిపెద్ద జంతుప్రదర్శనశాల 30 సింహాలు దగ్గరగా చూడవచ్చు. ఇందులో 349 పక్షులు, 138 రకాల సరీసృపాలు మరియు 168 క్షీరదాలు ఉన్నాయి. అరుదైన మొద్దు తోకగల మెకాక్ గృహ చాలా ప్రసిద్ధి చెందింది . " శ్రీ వెంకటేశ్వర జూలాజికల్ పార్క్ 1987 సెప్టెంబరు 29 లో ప్రారంభమైంది మరియు ఆంధ్ర ప్రదేశ్ అటవీ శాఖ ద్వారా నిర్వహించబడుతుంది మూడు జూలాజికల్ పార్కులలో ఇది ఒకటి .
శ్రీమతి. Yesoda బాయి R. ఐఎఫ్ఎస్
క్యురేటర్, శ్రీ వెంకటేశ్వర జూలాజికల్ పార్క్
ఆమె ఇండియన్ ఫారెస్ట్ సర్వీస్ 2010 బ్యాచ్ చెందిన మరియు జూలై నుండి SVZP తిరుపతిలో పోస్ట్, 2014. ఆమె భారతదేశం, డెహ్రాడూన్ వన్యప్రాణి ఇన్స్టిట్యూట్ నుండి అడ్వాన్స్ వన్యప్రాణి నిర్వహణలో ఒక పోస్ట్ గ్రాడ్యుయేట్ డిప్లొమా కలిగి ఉంది.
కొప్పరం(అద్దంకి)
"కొప్పరం(అద్దంకి)" ప్రకాశం జిల్లా అద్దంకి మండలానికి చెందిన గ్రామం.[1] ఈనాడు ప్రకాశం/అద్దంకి; 2014, ఆగష్టు-24; 2వపేజీ.
నెట్టెంపాడు ప్రాజెక్టు
నెట్టెంపాడు ప్రాజెక్టు మహబూబ్ నగర్ జిల్లాలో కృష్ణానది పై ఏర్పాటుచేసిన ఎత్తిపోతల పథకాలలో ఒకటి. ప్రియదర్శిని జూరాల ప్రాజెక్టు నిల్వ నీటి మీద ఆధారపడిన ప్రాజెక్టు ఇది. అందులో నుంచి 21. 425 టి.ఎం.సి. ల నీటిని వినియోగించుకుని, రెండు లక్షల ఎకరాలకు సాగునీటిని, తాగునీటిని అందించడానికి ఏర్పాటుచేశారు. అప్పట్లో రాష్ట్రమంత్రిగా పనిచేసిన డి.కె. సమరసింహరెడ్డి ఈ ప్రాజెక్టుకు అంకురార్పణ చేశారు.
జిల్లాలోని ధరూర్ మండలంలోని నెట్టెంపాడు, ఉప్పేరు గ్రామాల సమీపాన ఈ ప్రాజెక్టు ఆరంభమవుతుంది.
ఈ ప్రాజెక్టు పరిధిలో గద్వాల నియోజకవర్గంలోని ఘట్టు, ధరూర్, మల్దకల్ మండలాలు, ఆలంపూర్ నియోజకవర్గంలోని ఐజ, ఇటిక్యాల మండలాలలోని భూములకు సాగు నీరు, గ్రామాలకు తాగు నీరు అందుతుంది.
ప్రాజెక్టుకు మొదటగా 134.3 కోట్లుగా అంచనా వేశారు. కాని వ్యయం 141.20 కోట్లకు చేరుకుంది.
డి.కె. సమరసింహరెడ్డి రాష్ట్రమంత్రిగా పనిచేస్తున్న కాలంలో ఈ ప్రాజెక్టుకు అంకురార్పణ జరిగింది. 2004 ఫిబ్రవరి 18 న నాటి ఆంధ్రప్రదేశ్ ముఖ్యమంత్రి నారా చంద్రబాబు నాయుడు మొదటి దశలో 27 వేల ఎకరాలకు సాగు నీరు అందించడానికి పనులు ప్రారంభించారు. ప్రాజెక్టు పనుల కొరకు జీవో 25 విడుదల చేసి, 50 కోట్ల రూపాయలు మంజూరి చేశారు. తిరిగి వై.యస్. రాజశేఖర్ రెడ్డి పరిపాలనా కాలంలో అప్పటి భారీ నీటి పారుదల శాఖా మంత్రి పొన్నాల లక్ష్మయ్య ధరూర్ మండలంలోని ర్యాలంపాడు గ్రామం దగ్గర రెండో దశ ప్రాజెక్టు పనులకు శంకుస్థాపన చేశారు..
ఈ ప్రాజెక్టు నిర్మాణం వలన దాదాపు 21, 942. ఎకరాల సాగు భూమి ముంపుకు గురయ్యింది.
ఈ ప్రాజెక్టు కింద రెండు ప్రధాన బ్యాలెన్‌సింగ్ రిజర్వాయర్లను, నాలుగు మిని రిజర్వాయర్లను ఏర్పాటుచేశారు.
శీలా వీర్రాజు
శీలా వీర్రాజు 1939, ఏప్రిల్ 22న రాజమండ్రిలో జన్మించాడు. విద్యాభ్యాసం కూడా రాజమండ్రిలోనే జరిగింది.1961లో హైదరాబాదు నుండి వెలువడే కృష్ణాపత్రికలో సబ్ ఎడిటర్‌గా చేరి రెండేళ్లు పనిచేశాడు. 1963లో ఆంధ్రప్రదేశ్ రాష్ట్రప్రభుత్వ సమాచార పౌర సంబంధ శాఖలో అనువాదకుడిగా చేరి 1900లో స్వచ్ఛంద పదవీవిరమణ చేశాడు. చిత్రకారుడిగా, కవిగా, కథారచయితగా, నవలారచయితగా బహుముఖ ప్రతిభను ప్రదర్శించాడు.
కవిత్వం
నవలలు
కథాసంపుటాలు
ఇతరాలు
నాలెడ్జ్ వాల్ట్
సమస్త సమాచారాన్ని ఒక చోట నిక్షిప్తం చేసేందుకు ఇంటర్నెట్ అన్వేషణ సాధనం గూగుల్ సిద్ధమైంది. వెబ్ ప్రపంచంలో ఉన్న మానవ విజ్ఞానాన్ని అంతటినీ ఒక చోటకు తీసుకొచ్చేందుకు నాలెడ్జ్ వాల్ట్ అనే అతిపెద్ద విజ్ఞాన భాండాగారాన్ని ఏర్పాటు చేస్తోంది. ప్రపంచానికి సంబంధించిన అన్ని విషయాలను నాలెడ్జ్ వాల్ట్ అందుబాటులో ఉంచుతుంది. ఈ డేటాను మనుషులతో పాటు సంబంధిత యంత్రాలు కూడా గుర్తించవచ్చు. గూగుల్ వద్ద ప్రస్తుతమున్న విజ్ఞానకోశం పేరు "నాలెడ్జ్ గ్రాఫ్". దీనిలో డేటాను పొందుపరచడం మనుషులకు మాత్రమే వీలవుతుంది. ఈ నేపథ్యంలో దానంతట అదే సమాచారాన్ని నిక్షిప్తం చేసుకోగల ప్రక్రియను చేపట్టాలని గూగుల్ నిర్ణయించి ఒక అల్ గారిథం సాయంతో వెబ్ లో ఉన్న డేటాను వినియోగించుకొని వీలైన రూపంలోకి మార్చుకోగల "నాలెడ్జ్ వాల్ట్" ను ఏర్పాటు చేస్తోంది. ప్రస్తుతానికి ఈ భాండాగారంలోకి 160 కోట్ల వివరాలు వచ్చాయని "న్యూ సైంటిస్ట్" పత్రిక తెలియజేసింది. 24-08-2014 న న్యూయార్క్ లో ప్రారంభమైన నాలుగు రోజుల సదస్సు "కాన్ఫరెన్స్ ఆన్ నాలెడ్జ్ డిస్కవరీ అండ్ డేటా మైనింగ్" లో గూగుల్ పరిశోధకుడు కెవిన్ ముర్ఫీ, ఆయన సహచరులు ఈ భాండాగారంపై ఒక పత్రాన్ని సమర్పించనున్నారు.
బొంతపాడు
"బొంతపాడు" గుంటూరు జిల్లా గుంటూరు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
మండల పరిషత్తు ప్రాథమిక పాఠశాల:- ఈ పాఠశాలను అన్ని విధాలా అభివృద్ధిచేసి, మోడల్ పాఠశాలగా తీర్చిదిద్దటానికై, "ఆప్టా" మరియు "బి.సి.టీచర్స్ ఫెడెరేషన్" సంయుక్తంగా దత్తత తీసికొన్నారు. [1] 
శ్రీ పోలేరమ్మ, శ్రీ పోతురాజుస్వామివారల ఆలయం:- ఈ ఆలయంలో విగ్రహ ప్రతిష్ఠా కార్యక్రమాలు, 2016, ఫిబ్రవరి-8వ తేదీ సోమవారం నుండి 10వ తేదీ బుధవారం వరకు వైభవంగా నిర్వహించారు. 10వ తేదీ ఉదయం 8-04 గంటలకు పోలేరమ్మ తల్లితోపాటు, పోతురాజు, శిఖర, కలశ ప్రతిష్ఠలు నిర్వహించారు. యంత్రస్థాపన, కళాన్యాసం, ప్రాణప్రతిష్ఠ, బింబప్రతిష్ఠ, కుంభాభిషేకం, పూర్ణాహుతి మొదలగు పూజలు నిర్వహించారు. అనంతరం భక్తులకు అన్నప్రసాద వితరణ నిర్వహించారు. ఈ కార్యక్రమానికి గ్రామం నుండియేగాక భక్తులు పరిసర ప్రాంతాలైన ఏటుకూరు, అనంతవరప్పాడు, నగర ప్రాంతం వగైరాల నుండి గూడా అధికసంఖ్యలో విచ్చేసారు. [2]
[1] ఈనాడు గుంటూరు సిటీ; 2015, ఆగష్టు-2; 5వపేజీ.
[2] ఈనాడు గుంటూరు సిటీ/ప్రత్తిపాడు; 2016, ఫిబ్రవరి-11; 1వపేజీ.
తోడేలు
తోడేలు ఒక క్రూర జంతువు.ప్రపంచ పురాణాలలో తోడేలు పాత్రధారులు చాలామంది కనిపిస్తారు. కొన్ని భారతీయ కల్పిత కథలలో కూడా తోడేలు మనిషి ప్రస్తావన ఉన్నది.కానీ ఇప్పటివరకు ప్రత్యక్షముగా దీనిని చూచిన వారు లేరు. ప్రసిద్ధి చెందిన పంచతంత్రం కథలలో కూడా తోడేలు పాత్ర ఉన్నది.
నీటి ఏనుగు
నీటి గుర్రం ఒక సాధు జంతువు. ఇది ఏనుగులా ఉంటుంది.
సరస్సు కొంగ
సరస్సు కొంగ కొంగ జాతికి చెందిన ఒక పక్షి. ఈ పక్షులు వలస వెళ్ళవు. ఎక్కువగా సరస్సులను మరియు నదులను ఆవాసాలుగా చేసుకొని జీవిస్తాయి.
ఇస్లామాబాద్
ఇస్లామాబాద్ పాకిస్తాన్ దేశ రాజధాని.
అజిత్‌ఘర్
పంజాబు రాష్ట్ర 24 జిల్లాలలో అజిత్‌ఘర్ లేక (సహిబ్జద అజిత్ సింగ్ ఘర్) జిల్లా ఒకటి. ఈ జిల్లా 2006 ఏప్రెల్ నుండి ఉనికిలోకి వచ్చింది. పంజాబు రాష్ట్ర జిల్లాలలో జనసంఖ్యాపరంగా ఇది రెండవ స్థానంలో ఉంది. మొదటి స్థానంలో పఠాన్ కోట ఉంది.
ఖరర్ బ్లాకులో 154 గ్రామాలు, 2 పట్టణాలు (అజిత్గర్ మరియు ఖరర్), 4 నిర్జనగ్రామాలు ఉన్నాయి. 2001 జనసంఖ్య 369,798, గ్రామీణ జనసంఖ్య 196,044, పురుషుల సంఖ్య 106,688, స్త్రీల సంఖ్య 89,356. ఎస్.సి జనసంఖ్య 55,544. బ్లాకు వైశాల్యం 411.32 చ.కి.మీ. గ్రామీణ వైశాల్యం 383.26 చ.కి.మీ.
బ్లాకులో 86 బ్యాంకు శాఖలు పనిచేస్తున్నాయి. వీటిలో 57 కమర్షియల్ బ్యాంకులు, 13 ప్రైవేట్ బ్యాంకులు, 11 కోపరేటివ్ బ్యాంకులు, 4 పంజాబు గ్రామీణ బ్యాంకులు, 1 వ్యవసాయాభివృద్ధి బ్యాంకు ఉన్నాయి. ఎస్.ఎ.ఎస్ నగర్ పారిశ్రామిక కేంద్రంగా అభివృద్ధిచేస్తుంది.
ఖరర్ బ్లాకులో 116 గ్రామాలు, 1 పట్టణం (కురులి) జనసంఖ్య 23,047, 1 నిర్జనగ్రామం ఉన్నాయి. 2001 జనసంఖ్య 369,798, గ్రామీణ జనసంఖ్య 88551, పురుషుల సంఖ్య 47,892, స్త్రీల సంఖ్య 40,659 . ఎస్.సి జనసంఖ్య 25,531. బ్లాకు వైశాల్యం 274.84 చ.కి.మీ.
బ్లాకులో 16 బ్యాంకు శాఖలు పనిచేస్తున్నాయి. వీటిలో 9 కమర్షియల్ బ్యాంకు శాఖలు ఉన్నాయి. 5 ఎస్.ఎ.ఎస్ నగర్ సెంట్రల్ కోపరేటివ్ బ్యాంకు శాఖలు ఉన్నాయి. కేంద్రప్రభుత్వ సహకారంతో 
కురులి సమీపంలోబృహత్తర మరియు చిన్నతరహా పరిశ్రమలు స్థాపినచబడ్డాయి.
ఖరర్ బ్లాకులో 144 గ్రామాలు, 2 పట్టణాలు (జిరక్పూర్ మరియు డెరాబస్సి), 6 నిర్జనగ్రామాలు ఉన్నాయి. 2001 జనసంఖ్య 216,921, గ్రామీణ జనసంఖ్య 170192, పురుషుల సంఖ్య 93,116, స్త్రీల సంఖ్య 77,076 . ఎస్.సి జనసంఖ్య 48,683. బ్లాకు వైశాల్యం 406.48 చ.కి.మీ. గ్రామీణ వైశాల్యం 371.17 చ.కి.మీ.
బ్లాకులో 86 బ్యాంకు శాఖలు పనిచేస్తున్నాయి. వీటిలో 19 కమర్షియల్ బ్యాంకులు, 1ప్రైవేట్ బ్యాంకులు, 3 కోపరేటివ్ బ్యాంకులు, 4 మాల్వా గ్రామీణ బ్యాంకులు, జిరాక్పూర్ వద్ద 1 వ్యవసాయాభివృద్ధి బ్యాంకు ఉన్నాయి. ఇది అతివేగంగా అభివృద్ధి చెందుతూ చంఢీగఢ్ మహానగరంలో భాగంగా మారింది.డెరాబస్సీ బ్లాకులో పలు చిన్నతరహా పరిశ్రమలు ఉన్నాయి. 
రసాయన రంగులు, స్టీలు ట్యూబులు, ప్లైవుడ్ మరియు చేనేత పరిశ్రమలు ప్రధానంగా ప్రజలకు ఉపాధి కల్పిస్తూ ఉన్నాయి.
జిల్లా పరిధిలో ప్రాంతాలు:
ఫాజిల్కా
పంజాబు రాష్ట్ర 24 జిల్లాలలో ఫాజిల్కా జిల్లా ఒకటి. ఫాజిల్కా నగరం జిల్లా కేంద్రంగా ఉంది. జిల్లాలో పెద్ద నగరం అబోహర్.
ఫాజిల్కా పంజాబు రాష్ట్రంలో 21వ జిల్లాగా అవతరించింది. ఫిరోజ్‌పూర్ జిల్లా నుండి కొంత భూభాగం వేరుచేసి ఫాజిల్కా జిల్లాను ఏర్పాటు చేసారు.
ఫాహిల్కా నది భారత - పాకిస్థాన్ సరిహద్దులో ఉంది. జిల్లా ఉత్తర సరిహద్దులో ఫిరోజ్‌పూర్ జిల్లా, తూర్పు సరిహద్దులో ముక్త్‌సర్ మరియు దక్షిణ సరిహద్దులో రాజస్థాన్ మరియు పశ్చిమ సరిహద్దులో పాకిస్థాన్ ఉన్నాయి.
ఫాకిల్కా జిల్లా వాతావరణం తీవ్రంగా ఉంటుంది. వేసవిలో అత్యధికంగా వేడి ఉంటుంది. శీతాకాలంలో అత్యంత చలి ఉంటుంది. జిల్లా నుండి ప్రవహిస్తున్న సట్లైజ్ నది భారత్ - పాకిస్థాన్ సరిహద్దులు దాటి పాకిస్థాన్ లో ప్రవేశిస్తుంది.
జిల్లాలోని ఉపవిభాగాలు:
అమృత్‌సర్ జిల్లా
Amritsar district () is one of 22 districts in the state of Punjab in North India. The city of Amritsar is headquarters of this district.
As of 2011 it is the second most populous district of Punjab (out of 22), after Ludhiana.
During British Rule Amritsar was part of Lahore Division and was administratively subdivided into 3 tehsils namely - Amritsar, and Ajnala. Tarn Taran has itself formed into a district headquarters. However as part of the partition of India in 1947 Amritsar district was separated from the rest of the division and awarded to India. During the partition period, the Muslim population of the district, Some 30%, left for Pakistan while Hindus and Sikhs from West Punjab in newly created Pakistan migrated in the opposite direction.
The Sikhs Were a Majority in the Amritsar District About 60% Before the Partition of 1947. According to 2001 census, Sikhs make up about 77% while Hindus make 21% of the total population of the district.
The Majha Region is the Birthplace of the Sikh religion, and the Birthplace of the Sikh Misls (Sikh Confederacy).
According to the 2011 census Amritsar district has a population of 2,490,891, roughly equal to the nation of Kuwait or the US state of Nevada. This gives it a ranking of 175th in India (out of a total of 640). The district has a population density of . Its population growth rate over the decade 2001-2011 was 15.48%. Amritsar has a sex ratio of 884 females for every 1000 males, and a literacy rate of 77.2%.
Amritsar District Borders the Pakistani Punjab Districts of Lahore, Kasur, Shiekhupura along the Ravi River Firozpur District to the South along Sutlej River, Kapurthala District along the Beas River and Gurdaspur District to the North.
సాహిబ్ భగత్ సింగ్ నగర్ జిల్లా
పంజాబు రాష్ట్ర 24 జిల్లాలలో సాహిబ్ భగత్ సింగ్ నగర్ జిల్లా ఒకటి. జిల్లా 3 ఉపవిభాగాలుగా విభజించబడి ఉంది. నవాంచౌర్, బంగా మరియు బాలాచౌర్. 2011 గణాంకాలను అనుసరించి జిల్లా జనసంఖ్య రాధ్ట్రంలో 3వ స్థానంలో ఉంది. మొదటి రెండు స్థానాలలో బర్నాలా మరియు ఫతేహ్‌గర్ సాహిబ్ జిల్లాలు ఉన్నాయి.
1995 నవంబరు 7 న పంజాబు రాష్ట్రంలోని హోషియార్‌పూర్ మరియు జలందర్ జీల్లాల నుండి కొంత భూభాగం వేరు చేసి సాహిబ్ భగత్ సింగ్ నగర్ జిల్లా రాష్ట్రంలో 16వ జిల్లాగా రూపొందించబడింది. నవాన్‌షహర్ పట్టణం జిల్లాకు కేంద్రంగా ఉంది. నవాన్‌షహర్ పట్టణం సైనికాధికారి నౌషర్‌ఖాన్ స్థాపించాడు. గతంలో ఈ పట్టణం నౌసర్ అనిపిలివబడేది. తరువాత ఇది 
నవాన్‌షహర్‌గా రూపాంతరం చెందింది. నౌషర్ పట్టణంలో అక్బర్ వంశానికి సంబంధం ఉన్న ముస్లిం ఘోరేవా రాజపుత్రులు మరియు జాట్ రాజపుత్ర వంశానికి చెందిన రాజపుత్రులు ఉన్నారు. షెడ్యూల్డ్ కులానికి చెందిన ప్రజలు 40% ప్రజలు ఉన్నారు.
నవాన్‌షహర్ ఎం.ఎల్.ఎ మరియు గత కాబినెట్ మంత్రి కీ.శే దిల్బగ్ సింగ్ తీవ్ర కృషితో 1995లో నవాన్‌షహర్ జిల్లాగా రఒందించబడింది. ఈ జిల్లా ప్రజలలో సంపన్నులు అధికంగా ఉన్నారు. ఈ జిల్లా నుండి అధిక సంఖ్యలో ప్రజలు విదేశాలలో స్థిరపడ్డారు. అందువలన అధిక మొత్తంలో లభించిన విదేశీమారకంతో జిల్లా ఆర్థికంగా అభివృద్ధిచెందింది. ఫలితంగా జిల్లాలో ఇళ్ళస్థలాల ధరలు రాష్ట్రంలోని ( లుధియానా మరియు చండీగఢ్ జిల్లాల తరువాత ) ఆకాశానికి చేరుకున్నాయి. జలంధర్, రాహన్ మరియు జైజన్ కలిపే రైలు మార్గంలో ఈ జిల్లా ఉంది.
ఈ భూభాగంలో విస్తారమైన ఆరోగ్య వసతులు ఉన్నాయి. జిల్లాలో అధికసంఖ్యలో ఆసుపత్రులు మరియు నర్సింగ్‌హోంలు ఉన్నాయి. అంతేకాక అధునిక వసతులు కలిగి ఉన్నాయి. జిల్లాలో తగినన్ని ప్రభుత్వ ఆసుపత్రులు, డిస్పెంసరీలు మరియు ప్రైమరీ హెల్త్ సెంటర్లు ఉన్నాయి. నవాంషహర్ ఆసుపత్రులు 64 పడుకల వసతులతో ఆధునిక వసతులు కలిగి ఉన్నాయి. బంగ మరియు బాలాచౌర్ ఆసుపత్రులలో 30 పడుకలు ఉన్నాయి. ముక్త్‌సర్, ఉరాపూర్, సుజ్జన్, సరోయా మరియు ముజఫర్‌పూర్‌లు సకల వసతులు కలిగి ఉన్నాయి.జిల్లాలోని ప్రతిగ్రామంలో ఆరోగ్యసేవలు అందుబాటులో ఉన్నాయి. నవాన్‌షహర్, రాహన్ మరియు బాలాచౌర్‌లో పశువుల ఆసుపత్రులు కూడా ఉన్నాయి.
2008 అక్టోబరు 27న ఖత్కర్ కలాన్ (నవాన్‌షహర్) పేరును మార్చి జిల్లాకు స్వాతంత్ర్యసమర వీరుడు భగత్‌సింగ్ పేరును పెట్టలని నిర్ణయించింది. సాహెబ్ భగత్‌సింగ్ 101వ పుట్టినరోజున ఈ నిర్ణయాన్ని పంజాబు ముఖ్యమంత్రి " ప్రకాష్ సింగ్ బర్నాలా " ప్రకటించాడు.నవాన్‌షహర్ జిల్లా . వద్ద ఉంది.
SAKOHPUR
రిచర్డ్ అటెన్‌బరో
రిచర్డ్ అటెన్‌బరో ఒక హాలీవుడ్ దర్శకుడు.
రిచర్డ్ 1923 ఆగస్టు 29న లండన్‌లో జన్మించారు. హాలీవుడ్‌లో నటుడిగా జీవితాన్ని ప్రారంభించిన ఆయన అంచెలంచెలుగా ఎదిగారు. తెల్లని గడ్డం, జట్టుతో ఆయన సరికొత్త ఫ్యాషన్ ట్రెండ్ సెట్ చేశారు. దీంతో ఆయన 'డికీ' అనే పేరుతో ప్రాచుర్యం పొందారు.
'ఓ వాట్ ఎ లవ్లీ వార్', 'చాప్లిన్', 'షాడో లాండ్స్' తదితర ఎన్నో విజయవంతమైన చిత్రాలకు దర్శకత్వం వహించారు. ఆయన తెరకెక్కించిన 'గాంధీ' చిత్రం ఆస్కార్ అవార్డుల పంట పండించింది. ఎనిమిది విభాగాల్లో అవార్డులను కైవసం చేసుకుంది. ఆయన నటించిన 'జురాసిక్ పార్క్', 'మిరాకిల్ ఆన్ 34 స్ట్రీట్' చిత్రాల గురించి ఎంత చెప్పినా తక్కువే. 2002లో 'పకూన్' చిత్రంలో రిచర్డ్ చివరిసారిగా కనిపించగా, ఆయన దర్శకత్వం వహించిన ఆఖరి చిత్రం 'క్లోసింగ్ ద రింగ్'.
కొంతకాలంగా తీవ్ర అస్వస్థతతో బాధపడుతున్న రిచర్డ్ 2014 ఆగస్టు 25న తుది శ్వాస విడిచారని ఆయన కుమారుడు మైకెల్ అటెన్‌బరో తెలిపారు.రిచర్డ్ మృతిపై ఇంగ్లాండ్ ప్రధాని డేవిడ్ కామెరూన్ సంతాపం వ్యక్తం చేశారు. 'బ్రైటన్ రాక్' చిత్రంలో ఆయన నటన అద్భుతమని, 'గాంధీ' చిత్రం ఓ గొప్ప చిత్రమని కితాబిచ్చారు. రిచర్డ్ మృతి హాలీవుడ్‌కి తీరని లోటని ఈ సందర్భంగా కామెరూన్ అన్నారు.
అద్వైత
అద్వైత (అర్థం: "ఒకే ఒక్కటి") (1750 - 22-03-2006) (వయసు 255) కోలకతా లోని అలీపూర్ జూలాజికల్ గార్డెన్స్ లో జీవించిన ఒక పెద్ద తాబేలు. 2006లో మరణించిన ఈ అద్వైత ప్రపంచంలోని జంతువులలో అత్యధిక కాలం జీవించినదని విశ్వసిస్తున్నారు.
ఒక నివేదిక ప్రకారం అద్వైతను సీషెల్స్ లోని ఒక అల్డబ్రా పగడపుదీవి నుండి పట్టుకొన్న బ్రిటిష్ నావికులైన ఈస్ట్ ఇండియా కంపెనీ యొక్క రాబర్ట్ క్లైవ్ (1725-1774) ఇచ్చారు . అయితే ఈ వృత్తంతపు నివేదిక నిర్ధారించబడలేదు. ఈ జంతువు కోలకతా ఉత్తర శివార్లలో బారక్పూర్‌లో క్లైవ్ ఎస్టేట్ వద్ద నివసించిన నాలుగు తాబేలలో ఒకటి. అద్వైత, జూ స్థాపకుడు కార్ల్ లూయిస్ స్కెవెడ్లర్ చే 1875 లేదా 1876లో అలీపూర్ జూ కు బదిలీ చేయబడింది . ఆ తరువాత అద్వైత తను మరణించేంత వరకు (22-03-2006 వరకు) ఈ జూ ఆవరణంలోనే జీవించింది.
250 కిలోల బరువున్న అద్వైత ఒక ఒంటరి జంతువు, దాంతో తన సంతానం యొక్క రికార్డులు లేవు. అద్వైత జీవించడానికి గోధుమ ఊక, క్యారట్లు, ఆకుకోసు, నానబెట్టిన పప్పులు, రొట్టె, గడ్డి మరియు ఉప్పు ఆహారంగా తీసుకొనేది.
ఈ తాబేలు యొక్క డొప్ప 2005 చివరలో పగుళ్ళిచ్చింది, పగుళ్ళ కింద ఉన్న కండ నందు గాయం పెద్దదయింది. ఈ గాయం పెద్దదవడంతో కాలేయం చెడిపోయి 22-03-2006 న మరణానికి గురైంది. అద్వైత మరణించినప్పుడు దాని వయసు కనీసం 150 సంవత్సరాలు ఉంటుందని అంచనా వేశారు . కొన్ని అంచనాలు ఇది మరణించినప్పుడు దాని వయసు కనీసం 250 సంవత్సరాలని సూచించాయి. అయితే ఈ రెండో అంచనా నిర్ధారించబడింది.
సురేష్ (నటుడు)
సురేశ్ భారతీయ సినీ నటుడు.
ఇతని రెండవ భార్య రాజశ్రీ రచయిత్రి. ఇతను నిర్మించే చేసే టేలివిజన్ ధారావాహికలకు ఆమె రచనా సహకారం అందిస్తుంది. ఇతను 2014 దాకా మై నేమ్ ఈజ్ మంగతాయారు, మా ఇంటి మహాలక్ష్మి, రాజేశ్వరీ కల్యాణం, నాటకం... ఇలా ఏడు సీరియల్స్ నిర్మించాడు. వీరి అబ్బాయి నిఖిల్ సురేశ్ అమెరికాలో ఎంబీఏ చేస్తున్నాడు. అతడు నౌకలో ఉద్యోగము చేయాలనుకుంటున్నాడు. సినిమాలపై అతడికి ఆసక్తే లేదు. ఇతడి మొదటి భార్య అనిత, ఇతనూ విడాకులు తీసుకున్నారు. ఇప్పటికీ వీరు స్నేహంగా ఉంటారు. ఇతని నుండి విడిపోయిన తర్వాత ఆమె మరో వ్యక్తిని పెళ్ళి చేసుకుంది. అమెరికా వెళ్తే ఇతడు వారింట్లోనే అతిధిగా ఉంటాడు.
2012 నాటికి ఇతను వివిధ భారతీయ భాషలలో దాదాపు 274 చిత్రాలలో నటించాడు.
దేవిప్రియ
దేవిప్రియ లేదా ఖ్వాజా హుస్సేన్‌ ప్రముఖ కవి, రచయిత మరియు పాత్రికేయుడు. దేవిప్రియ రచించిన 'గాలిరంగు' కవిత్వానికి 2017లో కేంద్ర సాహిత్య అకాడమీ పురస్కారం లభించింది.
దేవిప్రియ 1949 ఆగష్టు 15 న గుంటూరులో జన్మించాడు. ఇతనికి తల్లిదండ్రులు పెట్టిన పేరు షేక్ ఖాజాహుస్సేన్. తండ్రి పేరు షేక్ హుస్సేన్ సాహెబ్. తల్లి షేక్ ఇమాం బీ. గుంటూరు లోని ఎ.సి.కాలేజీలో బి.ఏ. చదువుకున్నాడు.
కాలేజీ రోజుల్లోనే కవిత్వం పట్ల ఆకర్షితుడై పద్యాలు, గేయాలు వ్రాయడం ప్రారంభించాడు. గుంటూరు కేంద్రంగా అవతరించిన పైగంబర కవులు బృందంలో దేవిప్రియ ఒకడు. పాత్రికేయుడుగా ప్రజావాహిని, నిర్మల, ప్రజాతంత్ర, జ్యోతి, మనోరమ మొదలైన పత్రికలలోనూ, ఆంధ్రప్రభ, ఆంధ్రజ్యోతి, ఉదయం, హైదరాబాద్ మిర్రర్ దినపత్రికలలోను పనిచేశాడు. వ్యంగ్య, విమర్శనాత్మకమైన ఇతని 'సమాజానందస్వామి', 'రన్నింగ్ కామెంటరీ' కార్టూన్ కవిత్వం ద్వారా తెలుగు పత్రికారంగంలో కొత్త ఒరవడిని సృష్టించాడు.
సినిమా రంగంపై సాధికారమైన వ్యాసాలు వ్రాశాడు. దాసి, రంగులకల మొదలైన సినిమాలకు స్క్రీన్ ప్లే, పాటలు వ్రాశాడు. ప్రజాగాయకుడు గద్దర్ ఆంగ్లంలో పూర్తి నిడివి డాక్యుమెంటరీ ఫిలిం మ్యూజిక్ ఆఫ్ ఎ బ్యాటిల్‌షిప్ పేరుతో నిర్మించి దర్శకత్వం వహించాడు.
స్వయంగా 'మనోరమ' వారపత్రిక నడిపారు. 'హైదారాబాద్‌ మిర్రర్‌' దినపత్రికకు వ్యవస్థాపక ప్రధాన సంపాదకులుగా పనిచేశారు. ప్రస్తుతం 'హెచ్‌ఎం టివీ'లో సీనియర్‌ ఎడిటర్‌గా బాధ్యతలు నిర్వహిస్తున్నారు. 'ఉదయం' దినపత్రిక నాటి 'రన్నింగ్ కామెంట్రీ'ని 'హెచ్‌ఎంటివీ'లో దృశ్యీకరిస్తున్నారు.
ఆప్టికల్ మౌస్
కంప్యూటర్ కు సంబంధించిన ఒక పరికరం ఆప్టికల్ మౌస్. గతంలో ఉపయోగించిన రోలర్ మౌస్ స్థానాన్ని నేడు ప్రపంచవ్యాప్తంగా ఆప్టికల్ మౌస్ భర్తీ చేస్తుంది. ఆప్టికల్ అనే పేరుకు తగ్గట్టు ఆప్టికల్ మౌస్‌లో ముఖ్యంగా ఒక బుల్లి కెమెరా ఉంటుంది. ఈ బుల్లి కెమెరా సెకనుకు 1500 ఫ్రేముల్ని ఫొటో తీయగలదు. ఈ బుల్లి కెమెరా ఫొటోలు తీయడానికి మనం కెమెరాలో ఫ్లాష్ వాడినట్టు ఆప్టికల్ మౌస్ తన ఫొటోల్ని తీయడానికి వీలుగా దాదాపు ఆవిచ్ఛిన్నంగా వెలిగే ఓ ఎర్రని లేజర్ లైట్ ఉంటుంది. ఈ కెమెరా సాధనాల్ని మౌస్ అడుగు భాగంలో అమర్చుతారు. కంప్యూటర్ ను ఉపయోగించే వారు మౌస్ ని కదలించినప్పుడు అడుగు భాగమున ఉన్న లైట్ మరింత ప్రకాశవంతంగా వెలుగుతుంది. వెనువెంటనే అక్కడున్న బుల్లి కెమెరా ఉపరితలం ఫొటోలను వందలాదిగా తీసి కంప్యూటర్‌కు చేరవేస్తుంది. కంప్యూటరులో ఉన్న ఓ ప్రత్యేక దృశ్య గణన విభాగం బొమ్మల్లో కలిగిన మార్పుని గుర్తించటం ద్వారా మౌస్ ఎటువైపు కదిలిందో గుర్తిస్తుంది. దీని కనుగుణంగా కంప్యూటరు తెరమీద కర్సర్ కదులుతుంది. అవసరమైన ఫైలు మీదకు కర్సర్ వచ్చినపుడు నొక్కవలసిన బటన్లు నొక్కి ఆ ఫైలును ఉపయోగించుకోవచ్చు. మౌస్ పైభాగాన ఉన్న పల్లచక్రాన్ని తిప్పినప్పుడు అది ఓ పరారుణ కాంతి పుంజాన్ని పదేపదే అడ్డుకునేలా చేసి స్క్రోలింగ్ చేసేందుకు వీలుకల్పిస్తుంది, తద్వారా మానిటర్ లోని దృశ్యం స్క్రోల్ అవుతుంది.
పైగంబర కవులు
తెలుగు సాహితీజగత్తును దిగంబర కవులు ఒక కుదుపుకుదిపిన రోజుల్లో ఆ స్ఫూర్తితో గుంటూరు నుండి పైగంబర కవులు అవతరించారు. దేవీప్రియ, సుగమ్‌బాబు, కిరణ్‌బాబు, ఓల్గా, కమలాకాంత్‌ ఈ బృందంలోని సభ్యులు. తెలుగు సాహిత్యంలో నెలకొన్న స్తబ్ధతను బద్దలుకొట్టింది పైగంబర కవిత్వం.
పంచమి (రంగనాథ రామాయణాదిక వ్యాసములు)
కట్టమంచి రామలింగారెడ్డి ప్రతిభావంతుడైన సాహితీవేత్త, విద్యావేత్త, పండితుడు, వక్త, రచయిత, హేతువాది.ఆదర్శవాది, రాజనీతిజ్ఞుడు. ఆయన రచించిన ముసలమ్మ మరణం తొలి ముద్రణ 1900 లో జరిగింది. భారత అర్థశాస్త్రం కవిత్వతత్త్వవిచారం, ఆంధ్రసర్వకళాశాల విద్యాప్రవృత్తి, లఘుపీఠికా సముచ్చయం, వ్యాసమంజరి, పంచమి, వేమన మొదలయినవి తెలుగులో ఆయన రచనలు. డా.సి.ఆర్‌.రెడ్డి పీఠికలు పేరుతో 1983 లో సంకలనాన్ని ప్రచురించారు. ఆంగ్లంలోను ఆయన చేయితిరిగిన రచయితే. డ్రామా ఇన్‌ద ఈస్ట్‌ అండ్‌ వెస్ట్‌, స్పీచస్‌ ఆన్‌ యూనివర్శిటీ రిఫార్మ్‌, డెమోక్రసీ ఇన్‌ కాంటెపరరీ ఇండియా.. ఆంగ్లంలో ఆయన రచనల్లో కొన్ని. విమర్శలో విప్లవము తెచ్చి విమర్శకాగ్రేసర చక్రవర్తి అని కీర్తి తెచ్చుకున్నాడు. ఇది ఆయన రచించిన సాహిత్య విమర్శ.
దీనిని 1954 సంవత్సరంలో ఆంధ్ర విశ్వకళా పరిషత్తు ప్రచురించింది.
అతుల్ వర్మ
భారతదేశానికి చెందిన ఆర్చరీ క్రీడాకారుడు అతుల్ వర్మ. 2014 ఆగస్టు నెలలో చైనాలో జరిగిన యూత్ ఒలింపిక్స్‌లో వ్యక్తిగత రికర్వ్ ఆర్చరీ ఈవెంట్‌లో అతుల్ వర్మ కాంస్య పతకాన్ని దక్కించుకున్నాడు. భారత ఒలింపిక్ చరిత్రలో ఆర్చరీలో అతుల్ వర్మ సాధించినదే తొలి పతకం.
ఉత్తరప్రదేశ్ లోని బరేలిలో ఒక పేద కుటుంబానికి చెందినవాడు అతుల్ వర్మ. ఇతని వయసు 17 సంవత్సరాలు. తండ్రి రైతు.
అతుల్ కు చిన్నప్పటి నుంచే విలు విద్యపై ఆసక్తి ఉండేది. 2012లో యూపీ తరపున వారణాసిలో జాతీయ సబ్ జూనియర్ చాంపియన్‌షిప్ లో అతుల్ పాల్గొన్నాడు. దేశవ్యాప్తంగా ప్రతిభా అన్వేషణ చేస్తున్న ఆర్మీ అధికారులు ఆ పోటీలకు వెళ్లారు. పుణేలోని ఆర్మీ స్పోర్ట్స్ ఇన్‌స్టిట్యూట్ మిషన్ భారతదేశానికి ఒలింపిక్స్ పతకాలు ఎక్కువ తీసుకురావాలనే ఉద్దేశంతో ప్రతిభా అన్వేషణ చేసింది. ఆ సమయంలో అతుల్ ఆర్మీ అధికారుల దృష్టిలో పడ్డాడు. ఆర్మీ స్పోర్ట్స్ ఇన్‌స్టిట్యూట్ లో స్పోర్ట్స్ అభ్యర్థిగా చేరిన అతుల్ కు అక్కడ స్కాలర్ షిప్ లభించింది. ఆర్చరీ కోచ్ సుబేదార్ రవిశంకర్ శిక్షణతో వర్మ మరింత మెరుగయ్యాడు. 2014 జూలై నెలలో చైనీస్ తైపీలో జరిగిన ఆసియా గ్రాండ్‌ప్రి ఈవెంట్‌లో రజతం సాధించాడు.
చైనాలో జరుగుతున్న యూత్ ఒలింపిక్స్‌లో భారత్‌కు చెందిన అతుల్ వ్యక్తిగత రికర్వ్ ఆర్చరీ ఈవెంట్‌లో కాంస్య పతకాన్ని దక్కించుకున్నాడు. 26-08-2014న జరిగిన ఈ పోటీలో వర్మ 6-4 తేడాతో టర్కీకి చెందిన మెటే గజోజ్‌ను ఓడించాడు.
యువజన ఒలింపిక్ క్రీడా పోటీలు
యూత్ ఒలింపిక్ గేమ్స్ అనగా అంతర్జాతీయ ఒలింపిక్ కమిటీ ఏర్పాటు చేసిన అంతర్జాతీయ బహుళ క్రీడా కార్యక్రమం. ఈ క్రీడా కార్యక్రమాలు ప్రస్తుత ఒలింపిక్ గేమ్స్ ఫార్మాట్‌కు అనుగుణంగా వేసవి మరియు శీతాకాల ఈవెంట్స్ లాగా ప్రతి నాలుగు సంవత్సరాలకు వేరువేరు నగరాలలో జరుగుతాయి. ఈ క్రీడలు 14 నుంచి 18 సంవత్సరాల మధ్య వయసున్న క్రీడాకారులకు జరుగుతాయి. మొదటి యూత్ ఒలింపిక్ గేమ్స్ యొక్క వేసవి గేమ్స్ సింగపూర్ దేశంలో 14-08-2010 నుంచి 26-08-2010 వరకు జరిగాయి, అయితే మొదటి శీతాకాల గేమ్స్ ఇన్న్స్బ్రక్, ఆస్ట్రియా లో 13-01-2012 నుండి 22-01-2012 వరకు జరిగాయి.
తంజనగరము తేవప్పెరుమాళ్ళయ్య
తంజనగరము తేవప్పెరుమాళ్లయ్య ప్రముఖ సంస్కృతాంధ్ర కవి, పండితులు.
వీరి తల్లి: శ్రీరంగమ్మ. తండ్రి: రంగమన్నారయ్య. నివాసము: చెన్నపురి. జననము: 1872. అంగీరస నామవత్సరము. అస్తమయము: 1921. తేవప్పెరుమాళ్ళయ్యగారికి దేవరాజసుధి యని పండితుల వ్యవహారము. ప్రధానముగా నీసుధీమణి పీఠికాకారుడుగాను, వచన రచనా విశారదుడుగాను బేరందెను. మదరాసులో నానందముద్రాలయమువారి యాదరణమున నీయన మృదువగువచనములో భారత భాగవత రామాయణములు రచించెను. మను, వసు చరిత్రాది పూర్వకావ్యములకు వ్యాఖ్యలు గావించెను నన్నె చోడుడు మున్నగు కవుల కాలనిర్ణయమును గూర్చిన వ్యాసములు "ఆంధ్ర సాహిత్య పరిషత్పత్రిక" "భారతి" మొదలగువానిలో వెలువరించెను. రెండు భాషలయందును జక్కని చిక్కని చాటుకవిత కొంత సంతరించెను. శ్రీ సూర్యరాయాంధ్ర నిఘంటు కార్యస్థానమున బండితుడై పదార్థవిచారము చేసెను. మొత్తము నలువదితొమ్మిదేండ్లు మాత్రము జీవించెను.
ఈదేవరాజసుధి పూర్వులు తంజనగర రాజాస్థానమున సంగీత విద్వాంసులుగ నుండిరి. వీరితాతగారు తేవప్పెరుమాళ్ళయ్య యన బడు వారు. ఆయన మంచి పాండితి గలిగి, వాగ్ధాటియుండి భక్తియోగమును గూర్చి యుపన్యాసము లిచ్చుచుండువారట. శతావధానము చేయగలరనియు వినికి. వీరికి దంజనగర రాజ పోషణము పసివడక చెన్నపట్టణము వచ్చివైచిరి. పట్టణమున బహుకాలము భగవద్విషయక ప్రవచనములతో గాలక్షేపము చేసిరి. ఇట్టి యీతాతగారిపేరు నిలబెట్టుటకు మన తేవప్పెరుమాళ్ళయ్యగారు పుట్టి, వారికంటె నూరురెట్టులు ధట్టుడై వెలసెను. మనదేవరాజసుధి పండితుడుగాని, పండితపుత్రుడు గాడు. ఇతనితండ్రి రంగమన్నారయ్యగారు వ్యాపారసరణిలో జేయి తిరిగిన వారు. ఆయన శతసంవత్సర దీర్ఘాయువునంది మొన్న 1921 లో బుత్ర శోకమనుభవించి, రెండేడులుండి మఱి మరణించెను.
మన తేవప్పెరుమాళ్ళయ్యకు దేవరాజసుధి యను పేరున్నటులు మన మెఱుగుదుము. చిన్నతనములో నీయనకు జిన్నయ్య యనికూడ వ్యావహారికనామ ముండెడిదట. శ్రీ పరవస్తు చిన్నయసూరిగారి శిష్యులును, విశ్వగుణాదర్శాంధ్రీకర్తలు నైన తేవప్పెరుమాళ్ళయ్యగారి కడ మన దేవరాజసుధి కావ్యనాటకాదులు, వ్యాకరణము పఠించెను. పదునాఱు సంవత్సరముల వయస్సు దాటకుండ గనే "మెట్రిక్యులేషన్" పరీక్ష నుత్తీర్ణుడై, ప్రవేశపరీక్షకు జదువుచుండగా, సంసారపు జిక్కులు పెక్కు తటస్థించి, యాచదువు నంతతో నాపివేసినవి. విస్థారమగు బధిరత్వముండిన కారణమున దొరతనమువారి యుద్యోగముల కానపడక, దేవరాజసుధి సాహుకారులదగ్గర నాశ్రయము సంపాదించుకొని కొన్నేండ్లు గడపెను. ఆసమయముననే యాంగ్లము, అఱవము చక్కగా గృషిచేసి, తెనుగెల్ల స్వయముగ జదివిచూచి, సంస్కృతములో శ్రద్ధమై సిద్దాంతకౌముది పఠించి, కొంతతర్కము, కొంచెము మీమాంస గురుముఖమున నధ్యయనించెను. ఆ సాహిత్యపు సాహసముతో "భగవద్గీత" తీసి విశేషార్ధ ప్రతిపాదకముగ నొక వ్యాఖ్య వ్రాసెను. ఆరచనయే యానందముద్రాలయము వారికి దేవరాజసుధికి జెలికారము గఱపెను. తదాదిగ నీ దేవరాజు ప్రాచీన కావ్యములు, శతకములు, భారత భాగవతాది పురాణములు పాఠ భేదములతో సరిచూచి సరస పాఠములెత్తి, వలసినవానికి లఘువ్యాఖ్యలు వ్రాయుచు దెలుగు విమర్శకుల కాదరణీయములగు భూమికలు వెలయించుచు, కవి జీవితములు ప్రమాణమాన్యములుగా బ్రకటించుచు నానందముద్రాలయము మూలమున దెలుగుబాసకు వాజ్మయపువిందు లిచ్చెను. చిన్నయసూరి వచనరచన నొరవడిగా నుంచుకొని, దానికంటె నొకమెట్టు దిగువనుండు సులభభాషలో సంపూర్ణముగా రామాయణ భాగవతములు హృద్యగద్యములో వ్రాసి వెలువరింప జేసెను. వచనభారతము కొన్నిపర్వములు మాత్రమైనవి. మన దేవరాజసుధి వాజ్మయసేవా సౌధమునకు ఆనందముద్రాలయమువా రాధార స్తంభాయమానులు.
ఈయన చివరిదశలో శ్రీ సూర్యరాయాంధ్ర నిఘంటువు కార్యవ్యవహర్తగ బనిచేసి, తన్నిఘంటువునకు బహు గ్రంథపరిశీలనము గావించి పదపదార్థము లెత్తియిచ్చెను. పాండితిని మించిన వినయగరిమ కలవారీయన.
ఎయిర్ ఇండియా దినోత్సవం
ఇండియన్ ఎయిర్‌లైన్స్‌లో 27-08-2007 న ఎయిర్ ఇండియా విలీనం అయింది, అందువలన ఆగస్టు 27 ను ఎయిర్ ఇండియా దినోత్సవంగా వ్యవహరిస్తారు. ఎయిర్ ఇండియా దినోత్సవాన్ని ఎయిర్ ఇండియా 27-08-2014 న మొదటిసారి జరుపుకుంది.
మొదటిసారి 2014 ఎయిర్ ఇండియా దినోత్సవమును జరుపుకున్న ఎయిర్ ఇండియా విమానయాన సంస్థ రూ.100 లకే విమాన టికెట్లను అందించే పరిమిత కాల ఆఫర్‌ను ప్రకటించింది.
రామోజీ గ్రూప్
రామోజీ గ్రూప్ అనగా రామోజీ రావు నేతృత్వంలోని మిశ్రమసంస్థ మరియు ప్రధాన కార్యాలయం హైదరాబాద్‌లో ఉంది. ఈ గ్రూప్ యొక్క వ్యాపారాలు టెలివిజన్ మరియు వార్తాపత్రిక మీడియా, చిత్ర నిర్మాణం, ఆర్థిక సేవలు, రిటైల్, విద్య మరియు ఆతిథ్యాన్ని కవర్ చేస్తాయి. 1996 లో దీని వ్యాపారాలలో ఒకటైన రామోజీ ఫిల్మ్ సిటీని ప్రపంచంలో అతిపెద్ద సినిమా స్టూడియోగా గిన్నీస్ వరల్డ్ రికార్డ్స్ గుర్తించింది.
రామోజీ పిలిం సిటి 2000 ఎకరాలలో విస్తరించి ప్రపంచంలోనే అతిపెద్ద ఏకీకృత సినీ నగరం ( ఫిలింసిటీ) గా పేరుగాంచింది. రామోజీ గ్రూపు అధిపతి రామోజీరావు 1996లో స్థాపించిన ఈ ఫిలింసిటి పర్యాటక ప్రదేశం గానూ పేరుగాంచింది.
1974 ఆగస్టు 10న రామోజీరావు విశాఖపట్నం శివార్లలోని, సీతమ్మధార పక్కన నక్కవానిపాలెం అనే ఊరిలో ఈనాడును ప్రారంభించాడు. అదే సంవత్సరం ఆగస్టు 28 తేదీన ఈ పత్రిక రిజిస్టర్ చేయబడింది. చాలా సాధారణంగా, ఏ ఆర్భాటాలు లేకుండా 5000 ప్రతులతో ఈనాడు ప్రస్థానం మొదలైంది.
27-08-1995 న ఈటీవీ నెట్వర్క్ ప్రారంభమైంది. రామోజీ గ్రూపు అధిపతి రామోజీరావు దీనిని స్థాపించారు. దీనిని మొదట తెలుగు కార్యక్రమాలను ప్రసారం చేయటానికి ప్రారంభించారు.
ఉషాకిరణ్ మూవీస్ సినీ నిర్మాణ సంస్థ. దీనికి అధిపతి ఈనాడు రామోజీరావు. ఇది 1983లో స్థాపించబడింది. ఇది తెలుగు, హిందీ, తమిళం, మలయాళం, కన్నడ, మరాఠీ, బెంగాలీ వంటి వివిధ భారతీయ భాషలలో 80 పైగా చిత్రాలను నిర్మించింది. ఇది మయూరి ద్వారా దాని సినిమాలు పంపిణీ చేస్తుంది.
అబుల్ ఫజల్ ఇబ్న్ ముబారక్
షేఖ్ అబూ అల్-ఫజల్ ఇబ్న్ ముబారక్ (పర్షియన్ - ابو الفضل) జనబాహుళ్యానికి అబుల్ ఫజల్ గా చిరపరిచితుడు. ఇంకా అబుల్ ఫజల్ అల్లామి గా ప్రసిద్ధి (1551 – ఆగస్టు 12 1602) మొఘల్ సామ్రాట్టు అక్బర్ యొక్క వజీరు, అక్బర్ ఆస్థానం లోని నవరత్నాలలో ఒకడు. తొమ్మిదిమంది మంత్రులలో ఒకడు.
అబుల్ ఫజల్ పూర్వీకులు యెమెన్కు చెందినవారు.
. అక్బర్ సభలో కవి పండితుడు అయిన ఫైజీకి ఇతను తమ్ముడు.
స్వాతిచినుకు సందెవేళలో
వేటూరి సుందరరామమూర్తి రచించిన పాటస్వాతి చినుకు సందె వేళలో లేలేత వణుకు అందగత్తెలో
మబ్బే కన్ను గీటే అరె మతే పైట దాటే
చలే కొరుకుతుంటే చెలే ఉరుకుతుంటే
భలేగుంది పడుచు ముచ్చట హోయ్
భలే కదా గాలి ఇచ్చట
స్వాతి చినుకు సందె వేళలో లేలేత వలపు అందగాడిలో
ఈడే ఉరుముతుంటే నీడే తరుముతుంటే
సరాగాలతోటే స్వరాలల్లుకుంటే
పద అంది పడుచు పూపొద హొయ్
ఇదే కదా చిలిపి ఆపద
ఈ గాలితో ఒకే చలి ఈ దెబ్బతో అదే బలి
ఈ తేమతో ఒకే గిలి ఈ పట్టుతో సరే సరి
నీ తీగకే గాలాడక నా వీణలే అల్లాడగా
నరాలన్ని వేడి పదాలెన్నో పాడ
వరాలిచ్చిపోరా వరించానులేరా
చల్లని జల్లుల సన్నని గిల్లుడు సాగిన వేళ కురిసిన
ఈ వానల కధేమిటో నా ఒంటిలో సొదెందుకో
నీ కంటిలో కసేమిటో నా కంటిని తడెందుకో
తొలి వానల గిలిగింతలో పెనవేసిన కవ్వింతలో
ఎదే మాట రాక పెదాలందు ఆడ
శ్రుతే మించిపోయి లయె రేగిపోగా
మబ్బుల చాటున ఎండలు సోకిన అల్లరి వేళ మెరిసిన
చెప్పకనే చెబుతున్నది
ఈ పాటని భువనచంద్ర రచించారు.కనులు విప్పి కలువ మొగ్గ జాబిల్లిని చూచెనో
తమకంతో పాలబుగ్గ తొలి ముద్దును కోరెనో
తడి ఆరని పెదవులపై తొణికిన వెన్నెల మెరుపులు
చెప్పకనే చెప్పకనే
చెప్పకనే చెబుతున్నవి ఇదే ఇదే ప్రేమని
చిలిపిగ నీ చేతులు అణువణువు తడుముతుంటే
మోహపు తెరలిక తొలిగేనా
చలి చలి చిరుగాలులు గిలిగింత రేపుతుంటే
ఆశల అల్లరి అణిగేనా
పదాలతోనే వరించనా సరాగ మాలై తరించనా
స్వరాలతోనే స్ప్రుశించనా సుఖాల వీణ శ్రుతించనా
ఆ వెన్నెల నీ కన్నుల రేకెత్తిన ఆ కోరిక
పొగలై సెగలై ఎదలో రగిలిన క్షణమే
తనువును పెనవేసిన నీ చీరకెంత గర్వం
యవ్వన గిరులను తడిమెననా
నీ కౌగిట నలిగినందుకే అంత గర్వం
మదనుడి మలుపులు తెలిసేనని
తెల్లారనీకే వయ్యారమా అల్లాడిపోయే ఈ రేయిని
సవాలు చేసే శృంగారమా సహించమాకే ఆ హాయిని
ఆ మల్లెల కేరింతలు నీ నవ్వుల లాలింతలు
వలలై అలలై ఒడిలో ఒదిగిన క్షణమే
అందమా నీ పేరేమిటి
అందమా నీ పేరేమిటి అనేది తెలుగు సినిమాలోని ఒక పాట. ఇది కె.రాఘవేంద్రరావు దర్శకత్వం లోని అల్లరి ప్రియుడు చిత్రం లోని పాట.అందమా నీ పేరేమిటి అందమా
ఒంపుల హంపి శిల్పమా
బాపు గీసిన చిత్రమా
తెలుపుమా తెలుపుమా తెలుపుమా
పరువమా నీ ఊరేమిటి పరువమా
కృష్ణుని మధురా నగరమా
కృష్ణ సాగర కెరటమా
తెలుపుమా తెలుపుమా తెలుపుమా
ఏ రవీంద్రుని భావమో గీతాంజలి కళ వివరించే
ఎండ తాకని పండు వెన్నెల గగనమొలికే నా కన్నుల
ఎంకి పాటల రాగమే గోదారి అలలపై నిదురించే
మూగబోయిన రాగమాలిక ముసిరెనిపుడు నా గొంతున
సంగీతమా నీ నింగిలో
విరిసిన స్వరములే ఏడుగా వినబడు హరివిల్లెక్కడ
తెలుపుమా తెలుపుమా తెలుపుమా
భావకవితల బరువులో ఆ కృష్ణశాస్త్రిలా కవినైతే
హాయి రెమ్మల కోయిలమ్మకు విరుల ఋతువు వికసించదా
తుమ్మెదడగని మధువులే చెలి సాకి వలపులే చిలికిస్తే
మాయ జగతికి ఏ ఖయామో మధుర కవిత వినిపించడా
ఓ కావ్యమా నీ తోటలో నవరస పోషనే గాలిగా
నవ్వినా పూలే మాలగా పూజకే సాధ్యమా తెలుపుమా
నా పాట పంచామృతం
నా పాట పంచామృతం నా పాట పంచామృతం
నా గానాన గీర్వాణి స్నానాలు సాగించ
వల్లకి మీట శృతి లయలుగ పల్లవపాణి అంగుళి చేయనా పల్లవిని
శారద స్వరముల సంచారానికి చరణములందించనా
గళము కొలను కాగా ప్రతి పాట పద్మమేగా
పదము వెల్లివిరిసి రాదా విధిసతి పాదపీఠి కాగా
గగనము గెలువగ గమకగతులు సాగ
పశువుల శిశువుల ఫణుల శిరసులూగ
పాడెద నీ నామమే గోపాలా
పాడెద నీ నామమే గోపాలా హృదయములోన పదిలముగా
నిలిపెద నీ రూపమేరా...
మమతలతోనే మాలికలల్లి నిలిచితి నీకోసమేరా
ఆశలతోనే హారతి చేసి పదములు పూజింతురారా
నీ మురళీ గానమే పిలిచెరా కన్నుల నీ మోము కదలెనులేరా
పొన్నలు పూచే బృందావనిలో వెన్నెల కురిసే యమునా తటిపై
నీ సన్నిధిలో జీవితమంతా కానుక చేసేను రారా
అచ్చ తెలుగు కుబ్జాకృష్ణవిలాసము
తెలుగు భాషలో భాగమైన సంస్కృత, ప్రాకృత శబ్దాలు లేకుండా అచ్చ తెలుగులో రచించిన అరుదైన కావ్యాల్లో అచ్చ తెలుగు కబ్జాకృష్ణవిలాసము ఒకటి. ఈ గ్రంథకర్త నల్లాన్ చక్రవర్తుల లక్ష్మీనృశింహాచార్యులు.
భాగవతంలోని గాథ ఈ గ్రంథానికి ప్రధానమైన ఇతివృత్తం. 
తెలుగు భాషలో పదాలు సంస్కృత సమాలు, ప్రాకృత సమాలు, సంస్కృత భవాలు, ప్రాకృత భవాలు, దేశ్యాలు, అన్యదేశ్యాలుగా ఆరు రకాలుగా విభజించారు. సంస్కృత సమాలు(నేరుగా సంస్కృతంలోని పదాలకు చివర తెలుగు విభక్తిని కలపగా వచ్చినవి) తప్ప మిగిలినవి అచ్చతెలుగుగా లెక్కిస్తారు. అచ్చతెలుగుకు సంస్కృత సమాలు కలిస్తే మనది ఆంధ్ర భాష లేదా తెలుగు భాష. సంస్కృత సమపదం ఒక్కటి కూడా రాకుండా పద్యాన్ని రచించడం కొంచెం కష్టమైన పనే. తెలుగు(ఆంధ్ర) భాషలో వందల పద్యాలతో రాస్తూ మధ్యలో ఎక్కడయినా ఒకటి అచ్చతెలుగు పద్యం రాస్తే, అది పాఠకునికీ, శ్రోతకీ ఒక విశ్రాంతిగా ఉంటుంది. వైవిధ్యం వల్ల మనస్సుకి ఉల్లాసం కలుగుతుంది. ఐతే మొత్తం పుస్తకమంతా అచ్చతెలుగులోనే చెప్తే, ఇంకెంత సంబరపడతాడు! దాని చందం తెలిసినవాడు ఎంతగా ఆశ్చర్యపడతాడు! శ్రమను గుర్తించి ఎంతగా కొనియాడతాడు! ఊహించలేం. ఇటువంటి అభిప్రాయంతోనే తొలి అచ్చతెలుగు కావ్యాన్ని పొన్నెగంటి తెలగన్న రచించారు. ఈ గ్రంథమూ అలాంటిదే. కుబ్జ(పొట్టి, అందవికారమైన అమ్మాయి)ని మధురలో కృష్ణుడు సుందరిగా మలిచిన గాథను ఇతివృత్తంగా స్వీకరించారు. ఇటువంటి కావ్యం కవి భాషా సృజనశక్తికి అద్దంగా పాఠకుని భాషాసంపదకు ఆలంబనగా నిలుస్తుందని విమర్శకులు బేతవోలు రామబ్రహ్మం పేర్కొన్నారు.
బర్నాలా
Barnala (Punjabi:ਬਰਨਾਲਾ) is one of the districts of Indian state of Punjab. Earlier Barnala was part of Sangrur district, but now Barnala is a separate district.
It is a centrally located district bordered by Ludhiana district on the north, Moga district on northwest, Bathinda district on west and by Sangrur district on all other sides. The current MLA of the district is Mr Kewal Singh Dhillon.
As of 2011 it is the least populous district of Punjab (out of 22).Sectoral development is looked after by the district head of each development department such as PWD, Agriculture, Health, Education and Animal husbandry. These officers belong to various State Services.According to the 2011 census Barnala district has a population of 596,294, roughly equal to the nation of Solomon Islands or the US state of Wyoming. This gives it a ranking of 527th in India (out of a total of 640). 
The district has a population density of . Its population growth rate over the decade 2001-2011 was 13.16%. Barnala has a sex ratio of 876 females for every 1000 males, and a literacy rate of 68.9%.
Area Telephone Code: 01679
Postal Code: 148101
Vehicle Code Range: PB 19
తెలుగు సినిమా వసూళ్లు
తెలుగు సినిమా లేదా టాలీవుడ్ హైదరాబాదు కేంద్రంగా పనిచేస్తున్న భారతీయ సినిమా లోని ఒక భాగము. భారతదేశంలోనే అత్యధిక చిత్రాలని నిర్మించే పరిశ్రమలలో తెలుగు కూడా ఒకటి.
నేపథ్యములో నీలము       న నడుస్తున్న చిత్రాన్ని సూచించును
మారతహళ్ళి
మారతహళ్ళి బెంగలూరు నగరంలో ఉండే ఒక ప్రాంతము.
పంచమి (అయోమయ నివృత్తి)
పంచమి చంద్రమానం ప్రకారం ఐదవ తిథి.
అదృష్ట విజయము
అదృష్ట విజయము ప్రముఖ తెలుగు నాటకకర్త సోమరాజు రామానుజరావు అరేబియన్ నైట్స్ నుంచి స్వీకరించి రచించిన నాటకం. పారశీక భాషలో తొలుత రచించిన అరేబియన్‌ నైట్స్‌ నుంచి స్వీకరించిన ఆలీబాబా నలభై దొంగలు కథ ఈ నాటకానికి మూలం.
రామానుజరావు రచించిన ఈ నాటకానికి ప్రపంచ ప్రసిద్ధమైన అరేబియన్ నైట్స్ గ్రంథంలోని కథ మూలం. అరేబియన్ నైట్స్‌ లేదా అలీఫ్ లైలా లేదా One Thousand and One Nights (అరబ్బీ كتاب ألف ليلة وليلة - కితాబ్ 'అల్ఫ్ లైలా వ-లైలా; పర్షియన్ هزار و یک شب - హజార్-ఒ ఏక్ షబ్), అనేక వందల సంవత్సరాలనుండి ఎందరో రచయితల ద్వారా వ్రాయబడిన కథల సమాహారము. దీనిని ప్రపంచంలోని పలు దేశాలలో, పలుభాషలలోకి తర్జుమా చేశారు. ఇందులో 'వెయ్యిన్నొక్క' కథలున్నాయి. ప్రతి రాత్రీ ఓ కథ చెబితే వెయ్యిన్నొక్క రాత్రులు గడచి పోతాయి. ఈ అలీఫ్ లైలా కథలలో బాగా ప్రాచుర్యం పొందినవి, అల్లావుద్దీన్ అత్భుత దీపం, అలీబాబా నలభైదొంగలు, సింద్ బాద్ సాహసయాత్రలు. వాటిలోని ఆలీబాబా నలభై దొంగలు ఈ కథకు మూలం.
సోమరాజు రామానుజరావు ప్రముఖ నాటకకర్త. ఆయన పలు నాటకాలను వివిధ భాషల నుంచి అనువదించారు. కొన్నిటిని స్వయంగా రచించారు.
రహస్యంగా దొంగలు దాచిన నిధిని కనిపెట్టిన ఓ నిరుపేద జీవితం ఎలాంటి మలుపులు తిరిగింది అన్నది ముఖ్య కథాంశం. పారశీక ఇతివృత్తాన్ని రచయిత భారతీయ నేపథ్యంలోకి మలిచారు.
ఆంధ్ర వాల్మీకి రామాయణం
వావిలికొలను సుబ్బారావు వాసుదాసుగా రామభక్తులకు సుప్రసిద్ధుడు. ఆయన రామభక్తునిగా జీవితమంతా భక్తిలో గడిపారు. ఆయన చేసిన రామాయణానువాదం సుప్రసిద్ధం. ఈ గ్రంథరచన వల్లనే ఆయనకు ఆంధ్ర వాల్మీకి అన్న బిరుదు స్థిరపడింది. ఒంటిమిట్టలోని రామాలయాన్ని పునరుద్ధరించేందుకు టెంకాయ చిప్పలో భిక్షమెత్తి మరీ ధనం పోగుజేశారు. టెంకాయ చిప్ప రామసేవలో ధన్యత జెందిందంటూ టెంకాయచిప్ప శతకాన్ని రచించారు. ఈ గ్రంథం ఆయనను అజరామరంగా నిలిపిన వాల్మీకి రామాయణ ఆంధ్రానువాదం.
చంపూ రామాయణము
సంస్కృతంలోని చంపూ రామాయణాన్ని ఋగ్వేదకవి వెంకటాచలపతి ఆంధ్రీకరించారు. వేంకటాచలపతి కార్వేటినగర సంస్థానాధీశునికి ఆస్థానకవి. ఈయన రచించిన ఈ గ్రంథాన్ని 1917 సంవత్సరంలో మద్రాసులోని శ్రీనివాస వరదాచారి అండు కంపెనీ వారిచే ముద్రించబడి; ఆంధ్ర సాహిత్య పరిషత్తు వారిచే ప్రచురించబడింది.
అచలాత్మజా పరిణయము
అచలాత్మజా పరిణయం తిరుమల బుక్కపట్టణ వేంకటాచార్యులు రచించిన పద్యకావ్యం. ఇది అత్యంత ప్రత్యేకమైన, విశిష్టమైన ద్వ్యర్థి కావ్యమనే ప్రక్రియలో దీనిని రచించారు.
అచలాత్మజా పరిణయము కావ్యం తిరుమల బుక్కపట్టణ వేంకటాచార్యులు తెలుగు సాహిత్య చరిత్రలో క్షీణయుగంగా భావించే కాలంలో రచించారు. దక్షిణాంధ్ర యుగంలో కవులు క్లిష్టమైన శైలీ విన్యాసాలు, విశిష్టమైన శబ్దాలంకారాల విన్యాసాలు ప్రదర్శించారు. వెనువెంటనే వచ్చిన ఈ యుగంలోని కవుల్లోనూ అవే ఛాయలు కనిపిస్తాయి. ఈ నేపథ్యంలోనే ఈ గ్రంథకర్త ఒకే కావ్యాన్ని ముందు నుంచి చదివితే ఒక ఇతివృత్తం, వెనుక నుంచి చదివితే మరొక ఇతివృత్తంగా కనిపించే విశిష్టమైన శైలిలో రచించారు. దక్షిణాంధ్ర యుగంలోని వెలుగులు కూడా క్షీణించిపోయాయనీ, చిత్రకవిత్వాలు, గర్భకవిత్వాలతో రసానికి, ఇతివృత్తానికి ప్రాధాన్యత ఇవ్వకుండా రచించారనీ భావించి ఈ యుగాన్ని కొందరు సాహిత్యకారులు క్షీణయుగం అన్నారు. అటువంటి దశలో రాసిన ఈ గ్రంథం 1936లో పునర్ముద్రితమైంది.
ద్వ్యర్థి కావ్యం చాలా విలక్షణమైన, కష్టభరితమైన ప్రక్రియ. ఒకే కావ్యానికి రెండు అర్థాలు వచ్చేలా రచిస్తే దాన్ని ద్వ్యర్థి కావ్యమని పిలుస్తారు. రాఘవ పాందవీయమనే గ్రంథాన్ని ఉదాహరణగా స్వీకరిస్తే అవే పద్యాలు రామాయణ పరంగా చదువుకుంటే రామాయణంగానూ, మహాభారతంగా అర్థం చేసుకుంటే భారతంగానూ అర్థం వచ్చేలా రచించారు. ఇలాంటి గ్రంథాన్ని రచించడానికి విస్తృతమైన భాషా పరిజ్ఞానం, లోతైన సాహిత్య పాండీత్యం అవసరం. ఆ అపురూపమైన ప్రక్రియలో ఈ గ్రంథం చేరుతుంది.
తెలిసి తెలిసి
తెలిసి తెలిసి వలలో పడెనే వయసు
తలచి వలచి కలలే కనెనే మనసు
తనువున ఎన్నో తపనలు రేగే
తహతహలోనే తకధిమి సాగే
పొద్దసలే పోక నిద్దరపోనీక
ఎవ్వరిదో కేక ఎదలోపల కాక
భారమాయే యవ్వనం
బోరు కొట్టె జీవితం
రగిలేటి విరహాన రాధల్లె నేనున్నా
నీ గాలి సోకేనా నా ఊపిరాడేనా
అది ఒక ఇదిలే ఇదిలే ఏదోలే(2)
నాకొద్దీ దూరం వెన్నెల జాగారం
ఆత్రం సంగీతం లేత ఈడు ఏకాంతం
కోపమొచ్చె నా మీద తాపమాయే నీ మీద
దేహాలు రెండైనా ప్రాణాలు నీవేగా
విసిగించు పరువాన విధి లేక పడి వున్నా
నందిని సిధారెడ్డి
నందిని సిధారెడ్డి తెలంగాణ రాష్ట్రానికి చెందిన ప్రముఖ రచయిత, సామాజిక ఉద్యమకారులు. తెలంగాణ సాహిత్య అకాడమీ తొలి అధ్యక్షుడు.
మెదక్ జిల్లా బందారం గ్రామంలో 1955లో జన్మించాడు. నందిని సిధారెడ్డి తండ్రి బాలసిద్ధారెడ్డి రజాకార్లకు వ్యతిరేకంగా పోరాడిన కమ్యూనిస్టు యోధుడు. బందారం, వెల్కటూరు, సిద్ధిపేట లలో చదువు ముగించుకుని హైదరాబాద్ లోని ఉస్మానియా విశ్వవిద్యాలయంలో ఎం.ఏ.పూర్తిచేసి, 'ఆధునిక తెలుగుకవిత్వంలో సూర్యుడు' అనే అంశంపై ఎం.ఫిల్‌ (1981) పట్టా ఆ తర్వాత 'ఆధునిక కవిత్వం, వాస్తవికత - అధివాస్తవికత' పై పరిశోధన చేసి పి.హెచ్.డి (1986) పట్టా పుచ్చుకున్నాడు.
మెదక్‌లో కొంతకాలం పనిచేసి తరువాత సిద్ధిపేట ప్రభుత్వ డిగ్రీ కళాశాలలో తెలుగు లెక్చరర్‌గా పనిచేసి 2012లో పదవీవిరమణ చేశాడు. విద్యార్థి దశనుండే కథలు, కవిత్వం వ్రాశాడు. నవసాహితి, మెదక్ స్టడీ సర్కిల్ అనే సంస్థలను నడిపాడు. గులాబి అనే చిన్నపత్రికను ప్రకటించాడు. మంజీరా రచయితల సంఘం ఏర్పాటు చేసి పలు సాహితీ కార్యక్రమాలను నిర్వహించడంతోపాటు 'మంజీర' బులెటిన్‌కు సంపాదకత్వం వహించి ఏడు కవితాసంకలనాలను వెలువరించాడు. సోయి అనే పత్రికకు సంపాదకత్వం వహించాడు. 2001లో తెలంగాణ రచయితల వేదికకు వ్యవస్థాపక అధ్యక్షుడిగా వ్యవహరించాడు.
1997 ఆగస్టులో కేవలం ఒకేఒక గంట వ్యవధిలో ప్రత్యేక తెలంగాణ ఉద్యమం - ఆవశ్యకతపై సిద్ధారెడ్డి రచించిన కవితే "నాగేటి చాల్లల్ల" కవితగా ప్రసిద్ధి చెందింది. ఈ కవితలో సిధారెడ్డి తెలంగాణ సంస్కృతి మొత్తాన్ని వివరించాడు. ఇదే కవితను "పోరు తెలంగాణ" సినిమాలో పాటగా తీసుకున్నారు. ఈ పాటకు నంది అవార్డు కూడా అందుకున్నాడు. అందెశ్రీ రచించిన జయజయహే తెలంగాణ, గోరటి వెంకన్న రచించిన "గానమా తెలంగాణమా" కవితల కంటే ముందే సిధారెడ్డి తెలంగాణపై కవిత రచించాడు. ఈ కవితలో మొత్తం 10 చరణాలున్నాయి. ఈ కవిత బతుకమ్మ పాటగా తెలంగాణలో ఇంటింటా మారుమ్రోగిపోతోంది.
తెలంగాణ రాష్ట్ర సాహిత్య అకాడమీ తొలి అధ్యక్షుడిగా నియమితులయ్యారు.
పదిమందిలో పాటపాడినా
పది మందిలో పాట పాడినా 
అది అంకితమెవరో ఒకరికే 
విరితోటలో పూలెన్ని పూచినా 
గుడికి చేరేది నూటికి ఒకటే
గోపాలునికెంతమంది గోపికలున్నా 
గుండెలోన నెలకొన్న రాధ ఒక్కటే(గోపాలుని) 
ఆకాశవీధిలో తారలెన్ని ఉన్నా 
అందాల జాబిల్లి అసలు ఒక్కడే
ఏడాదిలో ఎన్ని ఋతువులున్నను 
వేడుక చేసే వసంతమొక్కటే(ఏడాదిలో) 
నా కన్నులందు ఎన్ని వేల కాంతులున్ననూ 
ఆ కలిమి కారణం నీ ప్రేమ ఒక్కటే
దులపర బుల్లోడో
దులపర బుల్లోడో హోయ్ హోయ్
దులపర బుల్లోడో దుమ్ము దులపర బుల్లోడో
పిల్లి కళ్ళతో షికార్లు కొట్టే
మలపు రాములను పిలక బట్టుకొని
one two three చెప్పి...(దులపర)
సిరిగల చుక్కల చీర కట్టుకొని
జవాది కలిపిన బొట్టు పెట్టుకొని(సిరిగల)
వరాల బొమ్మ ముద్దులగుమ్మ
కాలేజికి కదిలిందంటే వెకిలివెకిలిగా
వెర్రివెర్రిగా వెంటపడే
రౌడిల పట్టుకొని...పట్టుకొని
తళాంగు తధిగిణ తక తోం తోం అని(2)(దులపర)
సంప్రదాయమగు చక్కని పిల్ల
సాయంకాలం సినిమాకొస్తే..వస్తే
ఇదే సమయమని ఇంతే చాలునని
పక్క సీటులో బైటాయించుకొని ఎట్టా
చీకటి మరుగున చేతులు వేసే
శిఖండిగాళ్ళను ఒడిసి పట్టుకొని
చింతబరికెను చేత పట్టుకొని
రోడ్డు పట్టని కారులున్నవని
మూడంతస్తుల మేడలున్నవని
డబ్బు చూచి ఎటువంటి ఆడది
తప్పకుండ తమ వల్లో పడునని
ఈలలు వేసి సైగలు చేసే
గోల చేయు సోగ్గాళ్ళను బట్టి పట్టి
వీపుకు బాగా సున్నం పెట్టి
మాయామర్మం తెలియని చిన్నది
మంగళగిరి తిరనాళ్ళకు పొతే...పొతే
జనం ఒత్తిడికి సతమతమవుతూ
దిక్కుతోచక తికమక పడితే అయ్యయ్యో
సందు చూసుకొని సరసాలకు దిగు
గ్రంధసాంగులను కాపు వేసుకొని
రమా రమణ గోవిందా...
నవ్వవే నా చెలీ
నవ్వవే నా చెలి 
నవ్వవే నా చెలి 
చల్లగాలి పిలిచేను మల్లె పూలు నవ్వేను
వలపులు పొంగే వేళలో 
నవ్వనా నా ప్రియా 
నవ్వనా నా ప్రియా 
మూడు ముళ్ళు పడగానే 
తోడు నువ్వు కాగానే 
మమతలు పండే వేళలో 
మమతలు పండే వేళలో 
నవ్వనా నా ప్రియా
మనసులు ఏనాడో కలిసాయిలే 
మనువులు ఏనాడో కుదిరాయిలే 
మనసులు ఏనాడో కలిసాయిలే 
మనువులు ఏనాడో కుదిరాయిలే
నేను నీ వాడనే నేను నీ దాననే 
ఇక నను చేరి మురిపించ బెదురేలనే 
నవ్వవే నా చెలి నవ్వనా నా ప్రియా
జగమేమి తలిచేనో మనకెందుకు 
జనమేమి పలికేనో మనకేమిటి 
జగమేమి తలిచేనో మనకెందుకు 
జనమేమి పలికేనో మనకేమిటి 
నీవు నా దానవే నీవు నా వాడవే
ప్రతి దినం నీ దర్శనం
ప్రతిదినం నీ దర్శనం మరి దొరకునా దొరకునా
క్షణక్షణం నీ అర్చనం ఇక జరపనా జరపనా
నిను చూడలేని రోజు నాకు రోజు కాదు
ప్రతిదినం నీదర్శనం ఇక దొరకునా దొరకునా
క్షణక్షణం నీఅర్చనం మరి జరపనా జరపనా
నిను చూడలేని రోజు నాకు రోజు కాదు
నిదురే రాదు రాత్రంతా కలలు నేసె నాకు
వినగలనంటే తమాషగ ఒకటి చెప్పనా
ఇంద్రధనసు కింద కూర్చుని మాట్లాడదా
అలాగే చందమామ తోటి కులాసా ఊసులాడదా
వింటుంటే వింతగా ఉంది కొత్తగా ఉంది ఏమిటీ కథనం
పొరపాటు కథ కాదు
గతజన్మలోన జాజిపూల సువాసనేమో...
పూవుల నదిలో అందంగా నడుచుకుంటు పోనా
ఊహల రచనే తీయంగా చేసి తిరిగిరానా
రెక్కల పొడిని నీ చెంపలకి రాసి చూడనా
సంపంగి పూల పరిమళం వయసుకి అద్ది ఆడనా
అదేంటో మైకమే నను వదిలినా పొద జరగదో నిజమా
జడివాన కురవాలి
ఎదలోయలోకి జారిపోయే దారిచూడు
జాతీయ క్రీడా దినోత్సవం
జాతీయ క్రీడా దినోత్సవంను భారత హాకీ క్రీడాకారుడైన ధ్యాన్ చంద్ గౌరవ సూచకంగా ఆయన పుట్టిన రోజైన ఆగష్టు 29 న జరుపుకుంటారు. ఈ దినోత్సవమును భారతీయ క్రీడాకారులు ప్రతి సంవత్సరం వేడుకగా జరుపుకుంటారు. ఈ రోజున ఉత్తమ క్రీడాకారులకు, శిక్షకులకు అవార్డులు ఇచ్చి గౌరవిస్తారు.
భారత హాకీ క్రీడాకారుడు ధ్యాన్‌చంద్ (ఆగష్టు 29, 1905 – డిసెంబర్ 3, 1979), తన గోల్ స్కోరింగ్ విన్యాసాలతో, మొదట ఆటగానిగా తర్వాత కెప్టెన్ గా గుర్తించబడినాడు. ధ్యాన్ చంద్ తన జట్టుతో మూడు ఒలింపిక్ బంగారు పతకాలు (1928 ఆంస్టర్ డాం, 1932 లాస్ ఏంజెల్స్, 1936 బెర్లిన్) సాధించాడు. ఇతను భారత ప్రభుత్వం చే 1956లో పద్మభూషణ్ పురస్కారంతో సత్కరించబడ్డాడు. దీంతో గొప్ప క్రీడాకారుడుగా పేరు తెచ్చుకున్న ధ్యాన్‌చంద్ గౌరవ సూచకంగా భారతీయ క్రీడాకారులు ప్రతి సంవత్సరం అతని జయంతి రోజున ఆగస్టు 29 న జాతీయ క్రీడా దినోత్సవమును జరుపుకుంటారు.
అగ్ని వంశ క్షత్రియులు లేక నియోగి బ్రాహ్మణ ప్రభువులు
అగ్ని వంశ క్షత్రియులు లేక నియోగి బ్రాహ్మణ ప్రభువులు అన్న గ్రంథాన్ని ప్రముఖ చారిత్రికుడు కోట వేంకటాచలం రచించారు. పౌరాణిక ఆధారాలను వివిధ చారిత్రిక, ఖగోళాంశాలతో బలపరిచి రచించిన ప్రత్యామ్నాయ చరిత్ర (ఆల్టర్నేట్ హిస్టరీ) కి చెందిన గ్రంథమిది.
బ్రిటీష్ ప్రభుత్వం తమ విద్యావిధానాన్ని, చరిత్ర అధ్యాయనాన్ని భారతదేశంలో ప్రారంభించాకా పురాతన కాలం నుంచి అవిచ్ఛిన్నంగా సాగుతున్న విద్యావ్యవస్థను కూలదోసి, పురాణేతిహాసాలను మరుగుపరిచి దేశచరిత్రను వక్రీకరించారని వలసవాదానంతర అధ్యయనకారులు పేర్కొన్నారు. భారతీయ పురాణ వాౙ్మయంలోని చరిత్రనంతా తోసివేసి బ్రిటీష్ వారు తమ ఆధిక్యత నిలుపుకునేందుకు చరిత్రను వక్రీకరించారని పేర్కొంటూ పలువురు జాతీయ భావాలు కలిగిన భారతీయ చరిత్రకారులు విభేదించారు. ఆ క్రమంలో సప్తర్షి మండల గతిని అనుసరించి వేలాది సంవత్సరాలు ఖరారుగా వ్రాసిపెట్టిన పురాణాలలోని చరిత్రను పునఃప్రతిష్ఠించేందుకు ప్రయత్నించినవారు కోట వేంకటాచలం. ఆ నేపథ్యంలో ఈ గ్రంథాన్ని రచించారు.
బ్రాహ్మణులైన కణ్వ, శుంగ, శాతవాహన వంశాల పతనానంతరం దేశం హూణాది విదేశీయుల పరమైపోతున్న తరుణంలో రాజపుటానా (నేటి రాజస్థాన్) ప్రాంతంలోని కొందరు బ్రాహ్మణులు బయలుదేరి క్షాత్రంతో దేశాన్ని తిరిగి జాతీయ పాలన కిందకు తీసుకువచ్చారని ఈ గ్రంథంలో రచయిత వివరించారు. ఆ క్షాత్రమవలంబించిన బ్రాహ్మణుల సంతతి పరిపాలనకు సంబంధించిన ఉద్యోగాలలో ఈ మధ్య కాలం వరకూ కుదురుకున్నారని, వారినే ఆంధ్రదేశంలో "నియోగి బ్రాహ్మణులు" అంటున్నారని ఆయన పేర్కొన్నారు. వీటన్నిటికీ పురాణాలు మొదలైన చారిత్రిక గ్రంథాల ఆధారాలు చూపించారు వేంకటాచలం. ఆ నియోగి బ్రాహ్మణ ప్రభువులు లేదా అగ్నివంశ క్షత్రియుల పరిపాలన గురించి, ఉత్థాన పతనాల గురించి తెలిపారు.